20.05.2021

**Комиын кутасны электроннӧя вузавны вертолёт вылӧ билетъяс**

Коми Республикаын Регионӧн веськӧдлан шӧринса (РВШ) уджалысьяс быдлунся мониторинг дырйи казялісны социальнӧй везъясын Чилимдін районын олысьяслысь норасьӧмъяс сы вылӧ, мый сьӧкыд ньӧбны «Комиавиатранс» акционер котырлысь билет вертолёт вылӧ юрсиктсянь сьӧкыда воӧдчан овмӧдчӧминъясӧ.

Сідз, медым ньӧбны билет, ковмӧ сувтны ӧчередьӧ рытсяньыс да виччысьны асылӧдз. Таысь кындзи, абу позянлун бронируйтны билетъяс либӧ ньӧбны найӧс онлайн. Сьӧкыда воӧдчан овмӧдчӧминъяслӧн нӧшта на и абу йитӧдыс Чилимдінкӧд ытва дырйи.

Коми Республикаса РВШ ыстіс чилимдінсаяслысь шыӧдчӧмсӧ Владимир Уйбалы, медым разьны районса овмӧдчӧминъясӧдз вертолёт вылӧ билетъяс ньӧбӧмын мытшӧдъяссӧ. Регионса Юралысь тшӧктіс Коми Республикаса Веськӧдлан котырлы районса администрациякӧд да «Комиавиатранс» акционер котыркӧд ӧттшӧтш лӧсьӧдны билетъяс вузалан да бронируйтан механизм, мый бырӧдіс эськӧ ӧчередьын дыр сулалӧм.

Ӧні «Комиавиатранс» акционер котыр корсьӧ вертолёт вылӧ билетъяс электроннӧя вузалан медбур позянлун, авиапредприятиелысь да ылі овмӧдчӧминъяслысь позянлунъяссӧ тӧд вылын кутӧмӧн. Мӧд рӧспута кежлӧ билетъяс вузалӧмкӧд йитчӧм мытшӧдсӧ лоӧ разьӧма.

20.05.2021

В Коми внедрят электронную продажу билетов на вертолётные рейсы

Специалисты Центра управления регионом Республики Коми в рамках ежедневного мониторинга зафиксировали в соцсетях жалобы жителей Усть-Цилемского района на сложности, связанные с приобретением билетов АО «Комиавиатранс» на вертолётные рейсы из райцентра в труднодоступные населённые пункты.

Так, чтобы приобрести билеты, приходилось занимать очередь с вечера и ждать до утра. Помимо этого, отсутствовала возможность забронировать билеты или приобрести их онлайн. Ситуация для жителей труднодоступных деревень также осложнялась отсутствием транспортного сообщения с Усть-Цильмой в период половодья.

ЦУР Республики Коми передал обращение жителей Усть-Цилемского района Владимиру Уйба для решения проблемы покупки билетов на вертолётные рейсы в населённые пункты района. Глава республики поручил Правительству Коми совместно с администрацией района и АО «Комиавиатранс» выработать механизм продажи и бронирования билетов, исключающий длительное ожидание в очередях.

В настоящее время АО «Комиавиатранс» рассматривает оптимальный вариант продажи билетов на вертолётные рейсы в электронном виде исходя из технической возможности авиапредприятия и отдалённых населённых пунктов. К следующему периоду распутицы проблема с продажей билетов будет решена.

1147